open-index/open-wikipedia-markdown huggingface dataset:
โรงพยาบาลกาย

**โรงพยาบาลกาย** () เป็นโรงพยาบาลเอนเอชเอสใสโบโรออฟซัตเติร์กในลอนดอนกลาง เป็นส่วนหนึ่งของทรัสต์มูลนิธิเอ็นเอสเอชกายและเซนท์ธอมัส และเป็นหนึ่งในคิงส์เฮลธ์พาร์ทเนอส์ ซึ่งเป็นศูนย์การศึกษาด้านวิทยาศาสตร์สุขภาพ โรงพยาบาลกายเป็นโรงพยาบาลสอนประจำวิทยาลัยแพทยศาสตร์ศึกษา คิงส์คอลเลจลอนดอน ร่วมกับโรงพยาบาลเซนท์ธอมัส และ โรงพยาบาลคิงส์คอลเลจ

ปีกทาวเวอร์ (Tower Wing) หรือชื่อเดิม ตึกกาย (Guy's Tower) เคยเป็นอาคารโรงพยาบาลที่สูงที่สุดในโลกเมื่อสร้างเสร็จ ด้วยความสูง  และจำนวนชั้น 34 ชั้น ก่อนจะถูกล้มตำแหน่งโดยเดอะเบแลร์ในนครนิวยอร์กเมื่อปี 1988 ในปัจจุบันยังคงเป็นหนึ่งในอาคารที่สูงที่สุดในลอนดอน และในปี 2019 เป็นอาคารโรงพยาบาลที่สูงที่สุดเป็นอันดับห้าชองโลก

โรงพยาบาลก่อตั้งขึ้นในปี 1721 โดยเศรษฐีใจบุญ ธอมัส กาย ผู้ร่ำรวยจากการตีพิมพ์คัมภีร์ไบเบิล โดยแรกเริ่มตั้งใจให้เป็นที่รักษาคนไข้ที่ "รักษาไม่ได้แล้ว" ที่ถูกนำออกจากโรงพยาบาลเซนท์ธอมัส

## อ้างอิง

## แหล่งข้อมูลอื่น

* Guy's and St Thomas' NHS Foundation Trust
* Guy's and St Thomas' Charity
* Wolfson Centre for Age Related Diseases
* Lists of Guy's Hospital students

*
หมวดหมู่:ก่อตั้งในปี พ.ศ. 2264
หมวดหมู่:สถาปัตยกรรมบรูทัลลิสต์ในลอนดอน
หมวดหมู่:ลอนดอนโบโรออฟซัตเติร์ก
หมวดหมู่:โรงพยาบาลเอ็นเอ็ชเอ็สในลอนดอน
หมวดหมู่:ตึกระฟ้าในลอนดอน
หมวดหมู่:โรงพยาบาลสอนในลอนดอน
ปุยปุย มอลก้า

***ปุยปุย มอลก้า*** () เป็นซีรีส์อนิเมะสั้นญี่ปุ่นที่สร้างโดยการถ่ายสตอปโมชัน ผลิตโดยสตูดิโอ Shin-Ei Animation และ Japan Green Hearts โดยความร่วมมือกับ บันไดนัมโกะเอนเตอร์เทนเมนต์ อนิเมะกำกับและเขียนบทโดยโทโมกิ มิซาโตะ โดยมิซาโตะและทีมงานใน Japan Green Hearts ผู้เป็นออกแบบตัวละครและโมเดล โชตะ โควัตสึรับผิดชอบดนตรีประกอบ เริ่มออกอากาศในประเทศญี่ปุ่นทางช่องทีวีโตเกียว ในรายการวาไรตีสำหรับเด็ก *Kinder TV* เมื่อวันที่ 5 มกราคม พ.ศ. 2564 ชื่อเรื่องของอนิเมะเป็นการเล่นคำของคำว่า *molmot* () และ car (รถยนต์) ซึ่งบ่งบอกของลักษณะตัวละครในเรื่อง

ฤดูกาลที่สองชื่อเรื่องว่า ***ปุยปุย มอลก้า ไดร์ฟวิ่ง สคูล*** () ออกอากาศตั้งแต่เดือนตุลาคมถึงธันวาคม พ.ศ. 2565

## อ้างอิง

## แหล่งข้อมูลอื่น
* เว็บไซต์ทางการ 

หมวดหมู่:อนิเมะที่ออกฉายในปี พ.ศ. 2564
หมวดหมู่:อนิเมะที่ออกฉายในปี พ.ศ. 2565
หมวดหมู่:ภาพยนตร์และโทรทัศน์มีม
หมวดหมู่:มิวส์ คอมมิวนิเคชัน
หมวดหมู่:แฟรนไชส์สื่อมวลชน
ไซเฟอร์

**ไซเฟอร์** (เรนนักร้องชาวเกาหลีใต้ สังกัดบริษัท R.A.I.N. มีสมาชิก 7 คน ประกอบด้วย ทัน, ฮวี, ฮยอนบิน, เคตะ, แทก, โดฮวาน และ วอน กลุ่มนี้เปิดตัวเมื่อวันที่ 15 มีนาคม พ.ศ. 2564 พร้อมกับอีพี *An Ggulyeo*

## สมาชิก
ดัดแปลงมาจากประวัติใน Naver และเว็บไซต์

* ทัน (탄)
* ฮวี (휘)
* ฮยอนบิน (현빈) – หัวหน้าวง
* เคตะ (케이타)
* แทก (태그)
* โดฮวาน (도환)
* วอน (원)

## ผลงานเพลง
### เอกซ์เทนเดดเพลย์

### ซิงเกิล

## อ้างอิง

หมวดหมู่:บอยแบนด์เกาหลีใต้
หมวดหมู่:กลุ่มดนตรีจากโซล
หมวดหมู่:กลุ่มดนตรีเคป็อป
หมวดหมู่:กลุ่มดนตรีที่ก่อตั้งในปี พ.ศ. 2564
หมวดหมู่:ก่อตั้งในประเทศเกาหลีใต้ในปี พ.ศ. 2564
วัดบางนางจีนกลาง

**วัดบางนางจีนกลาง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางขันแตก อำเภอเมืองสมุทรสงคราม จังหวัดสมุทรสงคราม

วัดบางนางจีนกลางสร้างในสมัยอยุธยา ไม่ทราบใครเป็นผู้สร้าง แต่มีอายุไม่น้อยกว่า 400 ปี ดังปรากฏหลักฐานที่บันทึกว่า สมเด็จพระมหาจักรพรรดิเคยเสด็จพระราชดำเนินมาพระราชทานผ้าพระกฐิน ทางเดินเสด็จไปวัดอยู่ที่ต้นโพธิ์คู่ข้างวิหารวัดแม่น้ำซึ่งปัจจุบันนี้ได้ตายไปแล้วเหลือแต่ต้นมะขามใหญ่ และยังมีหีบทองลายรดน้ำซึ่งสมเด็จพระมหาจักรพรรดิทรงพระราชทานใส่อัฐิของเจ้าคุณเฒ่า อดีตเจ้าอาวาสของวัดนี้ยังคงปรากฏอยู่ ขณะที่อีกข้อมูลหนึ่ง ระบุว่าวัดสร้างในสมัยกรุงศรีอยุธยาตอนปลาย ผู้สร้างเป็นชาวจีน ซึ่งเป็นทหารที่สมเด็จพระเจ้าตากสินเกณฑ์ให้มารักษาค่ายบางกุ้ง

อุโบสถอาคารรูปทรงสี่เหลี่ยมผืนผ้าก่ออิฐถือปูนหลังคาเครื่องไม้มุงกระเบื้องดินเผามีชายคาปีกนกโดยรอบ ภายในประดิษฐานพระประธานซึ่งเป็นพระเก่าแก่ปั้นด้วยปูน ปางมารวิชัย หน้าตักกว้าง 1.75 เมตร สูง 2.07 เมตร งดงามแบบสุโขทัยและพระพุทธรูปองค์เล็ก ๆ อีกหลายองค์ เจดีย์ก่ออิฐถือปูนย่อมุมไม้ยี่สิบ ฐานเจดีย์เป็นฐานสิงห์ซ้อนกันเป็นชั้น ๆ องค์ระฆังขนาดเล็กมีบัวรองรับปากระฆัง ส่วนยอดตั้งแต่ชุดบัวคลุ่มเถาถึงปล้องไฉนชำรุด โบราณวัตถุอื่น ๆ ได้แก่ ธรรมาสน์ปาฎิโมกข์พระบาทสมเด็จพระพุทธยอดฟ้าจุฬาโลกทรงพระราชทาน 1 ธรรมาสน์ ตู้ไส่พระไตรปิฎกของเก่าสมัยอยุธยา ฝีมือประณีตงดงามมากจำนวนหลายหลัง และหีบทองไส่อัฐิของเจ้าคุณเฒ่า ขนาดเล็กลวดลายงดงามมาก นอกจากนี้ในสมัยพระบาทสมเด็จพระจอมเกล้าเจ้าอยู่หัวได้ทรงปลูกต้นโพธิ์ไว้ 2 ต้นหน้าวัดบางนางจีนกลางในคราวเสด็จมาทอดกฐินด้วย ปัจจุบันเหลือเพียงต้นเดียว

## อ้างอิง

หมวดหมู่:โบราณสถานในจังหวัดสมุทรสงคราม
บางนางจีนกลาง
ทีเอฟเอ็น

**ที1419** (; ; ย่อมาจาก "Teen 1419") เป็นกลุ่มบอยแบนด์สัญชาติเกาหลีใต้-ญี่ปุ่น ที่ก่อตั้งขึ้นในปี พ.ศ. 2564 ภายใต้สังกัดเอ็มแอลดีเอนเตอร์เทนเมนต์ มีสมาชิกทั้งหมด 9 คน ประกอบด้วย โนอา, ซีอัน, เควิน, กอนอู, เลโอ, ออน, เซโร่, ไคริ และ คิโอ ที1419 เปิดตัวเมื่อวันที่ 11 มกราคม พ.ศ. 2564 ด้วยซิงเกิ้ล *Before Sunrise Part 1*

## สมาชิก
ดัดแปลงมาจากประวัติใน Naver และเว็บไซต์

* โนอา (노아)
* ซีอัน (시안)
* เควิน (케빈)
* กอนอู (건우)
* เลโอ (레오)
* ออน (온)
* เซโร่ (제로)
* ไคริ (카이리)
* คิโอ (키오)

## อ้างอิง

หมวดหมู่:บอยแบนด์เกาหลีใต้
หมวดหมู่:กลุ่มดนตรีเคป็อป
หมวดหมู่:กลุ่มดนตรีจากโซล
หมวดหมู่:กลุ่มดนตรีที่ก่อตั้งในปี พ.ศ. 2564
หมวดหมู่:ก่อตั้งในประเทศเกาหลีใต้ในปี พ.ศ. 2564
วัดไก่เตี้ย (จังหวัดปทุมธานี)

**วัดไก่เตี้ย** เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 1 บ้านลุ่ม ตำบลกระแชง อำเภอสามโคก จังหวัดปทุมธานี แม่น้ำเจ้าพระยาตรงหน้าวัดนี้เป็นจุดเริ่มขุดคลองลัดเตร็ดใหญ่ลัดแม่น้ำเจ้าพระยา (สายเดิม) มีเนื้อที่ตั้งวัด 14 ไร่ 1 งาน 21 ตารางวา

## ประวัติ
วัดไก่เตี้ยสร้างขึ้นเมื่อใดไม่ปรากฏหลักฐาน แต่มีคำบอกเล่าว่า ระหว่างที่มีการขุดคลองลัดเตร็ดใหญ่ในสมัยอยุธยานั้นมีวัดไก่เตี้ยอยู่ก่อนแล้ว ข้อมูลจากกรมการศาสนาระบุว่าตั้งวัดเมื่อ พ.ศ. 2100 ได้รับพระราชทานวิสุงคามสีมาเมื่อวันที่ 1 เมษายน พ.ศ. 2115

เดิมวัดไก่เตี้ยมีชื่อว่า **วัดดอนไก่เตี้ย** เล่ากันว่า มีพระอรหันต์ไม่ทราบชื่อได้ออกธุดงค์มาถึงบริเวณที่ตั้งวัดนี้ เป็นป่าร่มรื่นและไม่ห่างไกลจากหมู่บ้านซึ่งมีชาวบ้านสัญจรไปมา ขณะที่ท่านพักแรมอยู่นั้นมีไก่เตี้ยสองตัวสีสันสวยงามมากปรากฏออกมาให้เห็นเป็นอัศจรรย์ ต่อมาพระเจ้าแผ่นดินในสมัยนั้นได้ทรงเป็นผู้อุปถัมภ์ยกขึ้นเป็นวัดหลวงและได้พระราชทานนามว่า "วัดดอนไก่เตี้ย" โดยถือเอาไก่สีสันสวยงามที่ปรากฏนั้นเป็นนิมิตหมาย แต่คำว่า "ดอน" หายไปเมื่อใดไม่ปรากฏ

เข้าใจกันว่าวัดไก่เตี้ยเป็นวัดหลวงในสมัยอยุธยา โดยสันนิษฐานจากการที่อุโบสถหลังเก่ามีประตูเข้าอุโบสถ 3 ทาง เฉพาะประตูกลางนั้นได้สร้างไว้อย่างวิจิตรพิสดาร เขียนเป็นรูปนารายณ์ลงรักปิดทอง เข้าใจว่าได้สร้างไว้สำหรับพระเจ้าแผ่นดินเสด็จผ่านเท่านั้น ส่วนประตูข้างทั้งสองบานนั้นสร้างไว้ให้ประชาชนใช้ แต่เดิมนั้นทางหลังอุโบสถยังมีอาคารพระฉายอีกหนึ่งหลัง ทางขึ้นพระฉายมีบันได 10 กว่าขั้น สร้างด้วยคอนกรีตขึ้นไปถึงข้างบน มียักษ์หิน 2 ตน สูงประมาณ 6 ศอก ยืนเฝ้าบันไดทั้งสองข้าง ภายในอุโบสถมีภาพจิตรกรรมฝาผนังเป็นรูปพระพุทธเจ้าประทับนั่งอยู่ใต้ต้นศรีมหาโพธิ์ ด้านข้างเป็นรูปสาวกข้างละ 10 กว่าองค์ ด้านบนของหลังคาสร้างไว้คล้ายยอดปราสาทมีซุ้มเล็ก ๆ หลายซุ้มแต่ละซุ้มเป็นรูปยักษ์รูปเทวดารูปพระนารายณ์ทุกซุ้ม ด้านหลังของอุโบสถมีพระพุทธรูปปางไสยาสน์ยาวประมาณ 10 วา หันพระเศียรไปทางทิศตะวันออก มีรูปสาวกปั้นด้วยปูนนั่งพนมมือตั้งแต่พระเศียรถึงปลายพระบาทประมาณ 25 องค์ และบัดนี้ได้พังสลายไปแล้ว

ในสมัยที่พระครูอรรถสุนทรดำรงตำแหน่งเจ้าอาวาสและเจ้าคณะตำบลสามโคก ท่านได้สร้างอุโบสถหลังใหม่ วิหารหลวงพ่อโสธร หอสวดมนต์ และกำแพงแก้วล้อมอุโบสถ และกุฏิ ต่อมาในสมัยพระครูสมุห์วิเชียร ท่านได้สร้างเจดีย์ขึ้นที่หน้าวัด สร้างกุฏิสงฆ์สองชั้น ศาลาท่าน้ำ และศาลาการเปรียญ

## ปูชนียวัตถุ
พระประธานในอุโบสถและพระพุทธรูปอีก 1 องค์ มีหน้าตักกว้างประมาณ 4 ศอก ทำด้วยหินสีขาวทั้งสององค์ ปัจจุบันได้ลงรักปิดทอง เข้าใจว่าเป็นพระพุทธรูปสมัยอู่ทองตอนต้น พระพุทธรูปปางห้างสมุทร 1 องค์ สร้างด้วยไม้โพธิ์ สูงประมาณ 3 ศอก ประจำอยู่ช่องหน้าบันโบสถ์ หลวงพ่อพุทธโสธร รอยพระพุทธบาทจำลอง และพระอุ้มบาตร สูงประมาณ 3 ศอก ประดิษฐานอยู่ที่หอสวดมนต์ เป็นพระที่สร้างขึ้นในสมัยอยุธยา วัดยังมีใบเสมาศิลาทรายแดงสมัยอยุธยาและบุษบกธรรมาสน์

## อ้างอิง

หมวดหมู่:โบราณสถานในจังหวัดปทุมธานี
ไก่เตี้ย
วัดท่าเกวียน (จังหวัดนนทบุรี)

**วัดท่าเกวียน** เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 6 บ้านคูวังแดง ตำบลคลองข่อย อำเภอปากเกร็ด จังหวัดนนทบุรี มีที่ดินตั้งวัดเนื้อที่ 30 ไร่

## ประวัติ
ในอดีต หลวงปู่เอี่ยม ปฐมนาม เจ้าอาวาสวัดสพานสูง ได้เดินทางไปโปรดญาติโยมทางบ้านระแหงและบ้านหน้าไม้ (ปัจจุบันอยู่ในอำเภอลาดหลุมแก้ว จังหวัดปทุมธานี) ระหว่างทางจะผ่านบริเวณท่าน้ำที่ซึ่งชาวบ้านนำเกวียนขนของมาขายพ่อค้าที่จอดรอซื้อริมคลองบ้านแหลม (ปัจจุบันคือคลองพระอุดม) เป็นประจำ บริเวณนั้นมีกกขนากและปรือขึ้นอยู่หนาแน่น และอยู่ห่างจากวัดสพานสูงพอสมควร ท่านได้สร้างศาลาเล็ก ๆ หลังหนึ่งเป็นที่พักและฉันเพล 

ต่อมานายทอง ใจเย็น, นายบุญยักษ์และนายบุญโต้ง ปานเฟื่อง, นายบุญปลูก เรืองฉาย, นายอ่อง, นายชุ่ม, นายพุฒ, นายแสน และนางน้อย ได้ร่วมกันสร้างกุฏิถวาย จากนั้นยังได้สร้างศาลาเล็ก ๆ มุงด้วยสังกะสีขึ้นอีกหลังหนึ่งสำหรับชาวบ้านที่มาทำบุญ ที่ดินที่ปลูกสร้างเป็นที่ของนายบุญยักษ์ประมาณ 18 ไร่ อยู่ใกล้กับที่ชุมนุมเกวียนสินค้าริมน้ำ ประชาชนจึงเรียกชื่อวัดว่า "วัดท่าเกวียน" มาจนถึงปัจจุบัน เจ้าอาวาสรูปที่ 3 ได้ขออนุญาตสร้างวัดอย่างเป็นทางการ หลังจากนั้นพระครูพุฒินนทคุณได้บูรณปฏิสังขรณ์สืบต่อมา วัดได้รับพระราชทานวิสุงคามสีมาเมื่อ พ.ศ. 2443

## อาคารเสนาสนะ
บริเวณที่ตั้งวัดเป็นที่ราบลุ่มติดกับคลองพระอุดม ภายในวัดมีอาคารและเสนาสนะต่าง ๆ ดังนี้ อุโบสถ กว้าง 7 เมตร ยาว 18.50 เมตร ลักษณะทรงไทย หลังคาสามชั้น ก่อสร้างด้วยอิฐปูน มีช่อฟ้าใบระกา หลังคามุงกระเบื้องเคลือบ ภายในประดิษฐาน *หลวงพ่อองค์ดำ* เป็นพระพุทธรูปปางมารวิชัย หน้าตักกว้าง 40 นิ้ว ลักษณะศิลปะเชียงแสนตอนปลาย หอสวดมนต์ ศาลาการเปรียญซึ่งมีช่อฟ้าใบระกา และกุฏิสงฆ์ จำนวน 6 หลัง เป็นอาคารคอนกรีตและไม้ ทรงไทยและมนิลา หลังคามุงกระเบื้อง

## รายนามเจ้าอาวาส
* พระอาจารย์ผล 
* พระอาจารย์สงวน 
* พระอธิการคง 
* พระอธิการเพชร 
* พระอธิการแก้ว 
* พระอธิการบุญชู 
* พระอธิการทองใบ 
* พระครูพุฒินนทคุณ (หลุย) 
* พระอธิการบุญยิ่ง สีลวิสุทโธ 
* พระครูใบฎีกา เตือน สญฺญจิตฺโต 
* พระอธิการอำนาจ ปิยธมฺโม 

## อ้างอิง

หมวดหมู่:วัดในอำเภอปากเกร็ด
หมวดหมู่:วัดไทยในสังกัดคณะสงฆ์มหานิกาย
วัดดอนสะแก

**วัดดอนสะแก** เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 14 บ้านวัดบางโค ตำบลบางแม่นาง อำเภอบางใหญ่ จังหวัดนนทบุรี ที่ดินของวัดมีเนื้อที่ 10 ไร่ 1 งาน 55 ตารางวา ตามโฉนดที่ดินเลขที่ 63459 ปัจจุบันพระครูนนทวรกิจ (วรวุฒิ มหาลาโภ) ดำรงตำแหน่งเจ้าอาวาส	

วัดดอนสะแกสร้างขึ้นเมื่อ พ.ศ. 2545 เดิมเป็นวัดร้างมาตั้งแต่สมัยอยุธยาตอนปลาย มีเรื่องเล่ากันว่า แต่เดิมบริเวณวัดดอนสะแกมีลักษณะเป็นป่าสะแกโปร่งบนที่ดอน เมื่อพระสงฆ์จะมาทำพิธีกรรมร่วมกันก็ต้องเดินเท้าเพื่อมาร่วมพิธีดังกล่าว การเดินทางด้วยเท้ามีความลำบากและใช้เวลา จึงต้องมีการพักแรม ณ ดอนสะแกแห่งนี้ ต่อมาจึงเป็นที่มาของวัดดอนสะแก ในช่วงที่เป็นวัดร้าง ชาวบ้านได้ขอเช่าพื้นที่วัดกับกรมการศาสนาเพื่อใช้ประโยชน์ด้านการเกษตร

วัดเริ่มมีพระภิกษุอยู่จำพรรษาตั้งแต่ พ.ศ. 2546 ได้รับการประกาศตั้งวัดเมื่อวันที่ 4 กรกฎาคม ปีเดียวกัน และได้รับพระราชทานวิสุงคามสีมาเมื่อวันที่ 12 พฤศจิกายน พ.ศ. 2553 อาคารเสนาสนะที่สร้างแล้วได้แก่ ศาลาการเปรียญ กุฏิสงฆ์จำนวน 15 หลัง และหอระฆัง

## อ้างอิง

ดอนสะแก
วัดอุทยาราม (จังหวัดสมุทรสาคร)

**วัดอุทยาราม** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลเจ็ดริ้ว อำเภอบ้านแพ้ว จังหวัดสมุทรสาคร มีเนื้อที่ 23 ไร่ 92 ตารางวา

วัดอุทยารามตั้งเมื่อ พ.ศ. 2530 ผู้ดำเนินการก่อสร้างวัดคือ นายสำราญและนายสวัสดิ์ ได้ชักชวนราษฎรที่มีจิตศรัทธาร่วมกันบริจาคทรัพย์สร้างเสนาสนะ โดยเริ่มสร้างจากที่พักสงฆ์และศาลาบำเพ็ญกุศล ผู้บริจาคที่ดินให้สร้างวัดคือ นางแดง เรียงแหลม ได้รับพระราชทานวิสุงคามสีมาเมื่อวันที่ 17 มกราคม พ.ศ. 2534 เขตวิสุงคามสีมา กว้าง 20 เมตร ยาว 37 เมตร ด้านการศึกษา ทางวัด มีโรงเรียนพระปริยัติธรรมแผนกธรรม

อาคารเสนาสนะได้แก่ อุโบสถ กว้าง 20 เมตร ยาว 37 เมตร สร้างเมื่อ พ.ศ. 2542 เป็นอาคารคอนกรีตเสริมเหล็ก ภายในประดิษฐานพระประธานประจำอุโบสถ ศิลปะสมัยสุโขทัย ขนาดหน้าตักกว้าง 102 นิ้ว ศาลาการเปรียญ กว้าง 21 เมตร ยาว 28 เมตร สร้างเมื่อ พ.ศ. 2530 เป็นอาคารไม้ หอสวดมนต์ กว้าง 11 เมตร ยาว 21 เมตร สร้างเมื่อ พ.ศ. 2530 กุฏิสงฆ์ จำนวน 8 หลัง เป็นอาคารไม้ 6 หลัง ครึ่งตึกครึ่งไม้ 1 หลัง และตึก 1 หลัง วิหาร กว้าง 8 เมตร ยาว 19 เมตร เป็นอาคารไม้ สร้างเมื่อ พ.ศ. 2529 ศาลาอเนกประสงค์ กว้าง 9 เมตร ยาว 12 เมตร สร้างเมื่อ พ.ศ. 2529 เป็นอาคารไม้ และเจดีย์ที่มีลักษณะคล้ายเจดีย์ชเวดากอง 1 องค์

## อ้างอิง

อุทยาราม
อุทยาราม
แลมดา

**แลมดา** อาจหมายถึง

* Lamda - อักษรกรีก
* LAMDA - สถาบันดนตรีและนาฏศิลป์แห่งลอนดอน
* LaMDA - แบบจำลองภาษา

## ดูเพิ่ม
* แลมบ์ดา (แก้ความกำกวม)
วัดกล้วย (อำเภอเมืองนนทบุรี)

**วัดกล้วย** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลบางเขน อำเภอเมืองนนทบุรี จังหวัดนนทบุรี ปัจจุบันพระครูปลัด พิศิษฐศรณ์ มหิสฺสโร (พิศิษฐศรณ์ แสนเจริญ) ดำรงตำแหน่งเจ้าอาวาส

วัดกล้วยเดิมเป็นวัดร้างกลางสวนทึบ หากจะเดินทางเข้ามาต้องใช้วิธีเดินเท้าเท่านั้น ผู้อาวุโสในพื้นที่เล่าว่าบริเวณวัดในอดีตมีต้นกล้วยพันธุ์ต่าง ๆ ขึ้นอยู่เป็นจำนวนมาก และมีอยู่พันธุ์หนึ่งที่ออกผลขนาดเล็กแต่มีรสชาติหอมหวาน ชาวบ้านเห็นว่าวัดตั้งอยู่ในทำเลเช่นนั้นจึงพากันเรียกว่า "วัดกล้วย" ต่อมามีประชาชนเข้ามาบูรณะวัดตั้งแต่ พ.ศ. 2522 และทางราชการได้ตั้งเป็นวัดอีกครั้งเมื่อวันที่ 21 ตุลาคม พ.ศ. 2526 ด้านการศึกษา วัดมีศูนย์พระพุทธศาสนาวันอาทิตย์วัดกล้วย เปิดสอนครั้งแรกเมื่อ พ.ศ. 2552

วัดกล้วยมีปูชนียวัตถุที่สำคัญคือ *หลวงปู่เขียว* เป็นพระพุทธรูปหินทรายละเอียด เมื่อพิจารณาความเก่าแก่จากหินทรายนั้นสันนิษฐานกันว่าคงสร้างขึ้นในสมัยอยุธยาตอนปลาย ผู้อาวุโสเล่าว่าในสมัยที่วัดกล้วยเป็นวัดร้าง มีชาวบ้านทอดแหในแหล่งน้ำใกล้วัดแล้วพบชิ้นส่วนพระพุทธรูปกระจัดกระจายอยู่ในน้ำ จึงช่วยกันเก็บชิ้นส่วนเหล่านั้นขึ้นมาประกอบกันจนสมบูรณ์แล้วอัญเชิญไปประดิษฐานเป็นปูชนียวัตถุในวัดร้าง ชาวบ้านเห็นว่าตะไคร่น้ำจับองค์พระพุทธรูปเป็นสีเขียวจึงตั้งชื่อว่า "หลวงปู่เขียว" ต่อมามีเซียนพระเดินทางมาพบแล้วตัดเศียรพระไป เจ้าอาวาสรูปหนึ่งจึงคิดหาช่างมาต่อเศียร แต่แล้วก็มีชายคนหนึ่งเดินโซซัดโซเซมาอาสาปั้นเศียรพระถวาย

## อ้างอิง

กล้วย
Codonanthopsis

***Gesneriaceae*** เป็นสกุลพืชดอกที่อยู่ในวงศ์ว่านไก่แดง

ถิ่นกำเนิดของมันคือเม็กซิโกตอนใต้ถึงอเมริกาเขตร้อน

สปีชีส์:

**[[Codonanthopsis anisophylla]]* 
**[[Codonanthopsis calcarata]]* 
**[[Codonanthopsis caribaea]]* 
**[[Codonanthopsis chiricana]]* 
**[[Codonanthopsis corniculata]]* 
**[[Codonanthopsis crassifolia]]* 
**[[Codonanthopsis dissimulata]]* 
**[[Codonanthopsis elegans]]* 
**[[Codonanthopsis erubescens]]* 
**[[Codonanthopsis luteola]]* 
**[[Codonanthopsis macradenia]]* 
**[[Codonanthopsis uleana]]* 
**[[Codonanthopsis ulei]]* 

## อ้างอิง

หมวดหมู่:Gesneriaceae
หมวดหมู่:วงศ์ว่านไก่แดง
หมวดหมู่:พืชดอก
Codonacanthus

***Codonacanthus*** เป็นสกุลพืชดอกที่อยู่ในวงศ์เหงือกปลาหมอ

ถิ่นกำเนิดของมันคืออัสสัมจีนตอนใต้ญี่ปุ่น

สปีชีส์:
**[[Codonacanthus pauciflorus]]* 
**[[Codonacanthus sanjappae]]* 
**[[Codonacanthus spicatus]]* 

## อ้างอิง

หมวดหมู่:Acanthaceae
หมวดหมู่:วงศ์เหงือกปลาหมอ
หมวดหมู่:พืชดอก
Codiocarpus

***Codiocarpus*** เป็นสกุลพืชดอกที่อยู่ในวงศ์Stemonuraceae

ถิ่นกำเนิดของมันคือเอเชียเขตร้อน

สปีชีส์:

**[[Codiocarpus andamanicus]]* 
**[[Codiocarpus merrittii]]* 

## อ้างอิง

หมวดหมู่:Stemonuraceae
หมวดหมู่:พืชดอก
กวีนิม พลเสนา

**กินิม พลเสนา** (; 18 พฤศจิกายน ค.ศ. 1915 – 1 เมษายน ค.ศ. 1963) เป็นรัฐมนตรีฝ่ายซ้ายและรัฐมนตรีกระทรวงการต่างประเทศแห่งราชอาณาจักรลาวใน ค.ศ. 1962 ถึง 1963 ภายใต้นายกรัฐมนตรีเจ้าสุวรรณภูมา

## ประวัติ
### ช่วงต้น
กินิม พลเสนาเกิดในวันที่ 18 พฤศจิกายน ค.ศ. 1915 ที่ปากเซ, แขวงจำปาศักดิ์ จากพ่อค้าชาวจีนกับแม่ชาวลาว ตอนวัยรุ่น กินิมอาศัยอยู่ในบ้านของเจ้าสุวรรณภูมา และรับเลี้ยงเป็นบุตรบุญธรรม ด้วยการช่วยเหลือของเจ้าสุวรรณภูมา กินิมได้ยศชั้นสูงในรัฐบาลหลายตำแหน่ง โดยเฉพาะฐานะเจ้าหน้าที่อำเภอปากเซใน ค.ศ. 1949 ถึง 1952 และต่อมาในฐานะเจ้าแขวงซำเหนือ

### ถูกลอบสังหาร
กินิม พลเสนากลับจากงานเลี้ยงที่พระราชวังในนครเวียงจันทน์ เขาและภรรยาได้มายังบ้านพักที่ปรับปรุงใหม่ ในขณะที่ทั้งคู่ออกจากรถ หนึ่งในทหารที่คุ้มกันบ้านพักที่มีชื่อว่า สิบตรี Chy Song ก้าวออกมาข้างหน้าและยิงปืนกลมือ ทำให้เขาเสียชีวิต ส่วนภรรยาได้รับบาดเจ็บสาหัสที่ขาสองข้าง ต่อมา ผู้ลอบสังหารกินิมให้การสารภาพว่า กินิมถูกตั้งข้อหาพยายามล้มล้างรัฐบาลและติดสินบนเจ้าหน้าที่ฝ่ายเป็นกลางเพื่อสร้างความเสียหายแก่ปะเทดลาว

## ดูเพิ่ม
* เจ้าสุวรรณภูมา

## อ้างอิง

## บรรณานุกรม
* Stieglitz, Perry, *In a little kingdom*, M.E. Sharpe, 1990, 

หมวดหมู่:นักการเมืองชาวลาวที่ถูกลอบสังหาร
หมวดหมู่:ชาวลาวที่ถูกลอบสังหาร
หมวดหมู่:เสียชีวิตจากอาวุธปืน
หมวดหมู่:ชาวลาวเชื้อสายจีน
หมวดหมู่:รัฐมนตรีกระทรวงการต่างประเทศลาว
หมวดหมู่:บุคคลจากปากเซ
Cochinchinochloa

***Cochinchinochloa*** เป็นสกุลพืชดอกที่อยู่ในวงศ์หญ้า

ถิ่นกำเนิดของมันคือเวียดนาม

สปีชีส์:
* *Cochinchinochloa braiana* H.N.Nguyen & V.T.Tran 

## อ้างอิง

หมวดหมู่:Poaceae
หมวดหมู่:วงศ์หญ้า
หมวดหมู่:พืชดอก
Cnestis

***Cnestis*** เป็นสกุลพืชดอกที่อยู่ในวงศ์ถอบแถบ

ถิ่นกำเนิดอยู่ในบริเวณเขตร้อนและแอฟริกาตอนใต้จนถึงเขตชีวภูมิศาสตร์ Malesia

สปีชีส์:

**[[Cnestis bomiensis]]* 
**[[Cnestis corniculata]]* 
**[[Cnestis ferruginea]]* 
**[[Cnestis macrantha]]* 
**[[Cnestis macrophylla]]* 
**[[Cnestis mannii]]* 
**[[Cnestis mildbraedii]]* 
**[[Cnestis palala]]* 
**[[Cnestis polyphylla]]* 
**[[Cnestis racemosa]]* 
**[[Cnestis uncata]]* 
**[[Cnestis urens]]* 
**[[Cnestis yangambiensis]]* 

## อ้างอิง

หมวดหมู่:วงศ์ถอบแถบ
หมวดหมู่:พืชดอก
อะเดอร์มาโทกลิเฟีย

**อะเดอร์มาโทกลิเฟีย** () เป็นโรคทางพันธุกรรมหายากมากที่หยุดการพัฒนาของลายนิ้วมือ มีครอบครัวห้ากลุ่มทั่วโลกที่มีโรคนี้

โรคนี้มีชื่อเล่นอย่างไม่เป็นทางการโดยศาสตราจารย์ปีเตอร์ อิติน (Professor Peter Itin) ว่า "โรคเข้าเมืองล่าช้า" (immigration delay disease) จากผู้ป่วยคนแรกที่มีปัญหาในการเข้าประเทศสหรัฐเพราะไม่มีลายนิ้วมือในการยืนยันตัวตน

## อ้างอิง

## แหล่งข้อมูลอื่น

หมวดหมู่:โรคหายาก
อัลอัดวะฮ์

**อัลอัดวะฮ์** () เป็นหมู่บ้านในเขตผู้ว่าการอัชชัรกียะฮ์ ประเทศอียิปต์ ที่มีประชากรประมาณ 10,650 คน

หมู่บ้านอัลอัดวะฮ์เป็นบ้านเกิดของมุฮัมมัด มุรซี อดีตประธานาธิบดีของประเทศอียิปต์ ซึ่งดำรงตำแหน่งระหว่าง ค.ศ. 2012 ถึง 2013

## บุคคลสำคัญ
*มุฮัมมัด มุรซี, ประธานาธิบดีอียิปต์คนที่ 5

## อ้างอิง

## แหล่งข้อมูลอื่น
* El Adwah Online (ในภาษาอาหรับ)

หมวดหมู่:สถานที่ที่มีประชากรในเขตผู้ว่าการอัชชัรกียะฮ์
Cleistopholis

***Cleistopholis*** เป็นสกุลพืชดอกที่อยู่ในวงศ์กระดังงา

ถิ่นกำเนิดของมันคือแอฟริกาเขตร้อนตะวันตกไปจนถึงแองโกลา

สปีชีส์:

**[[Cleistopholis glauca]]* 
**[[Cleistopholis patens]]* 
**[[Cleistopholis staudtii]]* 

## อ้างอิง

หมวดหมู่:Annonaceae
หมวดหมู่:วงศ์กระดังงา
หมวดหมู่:พืชดอก
อำเภอฮัซมุลอุดัยน์

**ฮัซมุลอุดัยน์** () เป็นอำเภอของเขตผู้ว่าการอิบบ์ ประเทศเยเมน ใน ค.ศ. 2546 อำเภอนี้มีประชากร 79,483 คน

## อ้างอิง

ฮัซมุลอุดัยน์
Cnestidium

***Cnestidium*** เป็นสกุลพืชดอกที่อยู่ในวงศ์ถอบแถบ

ถิ่นกำเนิดอยู่บริเวณประเทศเม็กซิโกถึงทวีปอเมริกาเขตร้อน

สปีชีส์:
**[[Cnestidium bakerianum]]* 
**[[Cnestidium froesii]]* 
**[[Cnestidium guianense]]* 
**[[Cnestidium rufescens]]* 

## อ้างอิง

หมวดหมู่:วงศ์ถอบแถบ
หมวดหมู่:พืชดอก
Cloiselia

***Cloiselia*** เป็นสกุลพืชดอกที่อยู่ในวงศ์ทานตะวัน

ถิ่นกำเนิดของมันคือมาดากัสการ์

สปีชีส์:

**[[Cloiselia carbonaria]]* 
**[[Cloiselia humbertii]]* 
**[[Cloiselia madagascariensis]]* 
**[[Cloiselia oleifolia]]* 

## อ้างอิง

หมวดหมู่:Asteraceae
หมวดหมู่:วงศ์ทานตะวัน
หมวดหมู่:พืชดอก
หยาง เชาเยว่

**หยาง เชาเยว่** (; ; เกิด 31 กรกฎาคม พ.ศ. 2541) เป็นนักร้องนักแสดงหญิงชาวจีน ในปี 2018 ได้แข่งขันในรายการ *[[Produce_101_(Chinese_TV_series)|Produce 101 China]]*  ได้อันดับสามได้เดบิวต์ในฐานะสมาชิกวง *[[ร็อคเก็ตเกิลส์ 101]]* ในปี 2019 ได้เริ่มบทบาททางการแสดง ในซีรีส์เรื่องแรก *Project 17: Side by Side*  แต่ที่ทำให้เธอเป็นที่รู้จักในวงกว้างคือการรับบท ฮ่าวเทียน ในซีรีส์เรื่อง *สยบฟ้าพิชิตปฐพี ภาค2 (Ever Night S2; 将夜2)* ที่ออกอากาศในปี 2020

## ผลงานการแสดง

### ซีรีส์

## ผลงานเพลง

### วง Rocket Girls 101

#### คอนเสิร์ต

* 2019   คอนเสิร์ต Rocket Girl 101 Flight

#### อัลบั้ม

## ผลงานอื่น ๆ

### วาไรตี้โชว์

## อ้างอิง
หมวดหมู่:นักแสดงหญิงชาวจีน
หมวดหมู่:นักร้องหญิงชาวจีน
หมวดหมู่:บุคคลจากมณฑลเจียงซู
ซอ อึน-กวัง

**ซอ อึน-กวัง** (; ; เกิด 22 พฤศจิกายน ค.ศ. 1990) หรือที่รู้จักกันในชื่อว่า **อึนกวัง** (Eunkwang) เป็นนักร้อง นักแต่งเพลง นักแสดง นักแสดงละครเพลงชาวเกาหลีใต้ และเป็นหัวหน้าวงและนักร้องหลักของวงบอยแบนด์เกาหลีใต้ บีทูบี

## อ้างอิง

## แหล่งข้อมูลอื่น
* Official website 

หมวดหมู่:นักร้องชายชาวเกาหลีใต้
หมวดหมู่:ไอดอลชายชาวเกาหลีใต้
หมวดหมู่:นักแสดงเกาหลีใต้
หมวดหมู่:นักเต้นเกาหลีใต้
หมวดหมู่:ศิลปินสังกัดคิวบ์เอนเตอร์เทนเมนต์
หมวดหมู่:สมาชิกของบีทูบี
หมวดหมู่:นักร้องชายชาวเกาหลีใต้ในศตวรรษที่ 21
อี ชัง-ซ็อบ

**อี ชัง-ซ็อบ** (; ; เกิด 26 กุมภาพันธ์ ค.ศ. 1991) หรือที่รู้จักกันในชื่อ **ชังซ็อบ** (Changsub) เป็นนักร้อง นักแต่งเพลง นักแสดงละครเพลงชาวเกาหลีใต้ เขาเป็นนักร้องนำของวงบอยแบนด์เกาหลีใต้ บีทูบี

## อ้างอิง

## แหล่งข้อมูลอื่น
* Official website 

หมวดหมู่:นักร้องชายชาวเกาหลีใต้
หมวดหมู่:ไอดอลชายชาวเกาหลีใต้
หมวดหมู่:นักแสดงเกาหลีใต้
หมวดหมู่:นักเต้นเกาหลีใต้
หมวดหมู่:ศิลปินสังกัดคิวบ์เอนเตอร์เทนเมนต์
หมวดหมู่:บุคคลจากซูว็อน
หมวดหมู่:สมาชิกของบีทูบี
หมวดหมู่:นักร้องชายชาวเกาหลีใต้ในศตวรรษที่ 21
อิม ฮย็อน-ชิก

**อิม ฮย็อน-ชิก** (; เกิด 7 มีนาคม พ.ศ. 2535) หรือที่รู้จักกันในชื่อ **ฮย็อนชิก** เป็นนักร้อง นักเขียนเพลง และนักแต่งเพลงชาวเกาหลีใต้ และสมาชิกวงบอยแบนด์เกาหลีใต้ชื่อ บีทูบี

## อ้างอิง

## แหล่งข้อมูลอื่น
* เว็บไซต์ทางการ 

หมวดหมู่:นักร้องชายชาวเกาหลีใต้
หมวดหมู่:ไอดอลชายชาวเกาหลีใต้
หมวดหมู่:นักแสดงชายชาวเกาหลีใต้
หมวดหมู่:นักเต้นเกาหลีใต้
หมวดหมู่:ศิลปินสังกัดคิวบ์เอนเตอร์เทนเมนต์
หมวดหมู่:สมาชิกของบีทูบี
หมวดหมู่:นักร้องชายชาวเกาหลีใต้ในศตวรรษที่ 21
หมวดหมู่:นักร้องจากโซล
พีเนียล ชิน

**พีเนียล ชิน** (; ; เกิด 10 มีนาคม ค.ศ. 1993) หรือที่รู้จักกันในชื่อ **พีเนียล** (; ) เป็นแร็ปเปอร์ นักร้อง นักแต่งเพลงชาวเกาหลี-อเมริกันที่อาศัยอยู่ในเกาหลีใต้ เขาเดบิวต์ในฐานะสมาชิกของวงบอยแบนด์เกาหลีใต้ บีทูบี ในปี 2012

## อ้างอิง

## แหล่งข้อมูลอื่น
* Official website 

หมวดหมู่:นักร้องชายชาวเกาหลีใต้
หมวดหมู่:ไอดอลชายชาวเกาหลีใต้
หมวดหมู่:นักแสดงเกาหลีใต้
หมวดหมู่:นักเต้นเกาหลีใต้
หมวดหมู่:ศิลปินสังกัดคิวบ์เอนเตอร์เทนเมนต์
หมวดหมู่:สมาชิกของบีทูบี
ยุก ซ็อง-แจ

**ยุก ซ็อง-แจ** (; เกิด 2 พฤษภาคม พ.ศ. 2538) หรือที่รู้จักกันดีในชื่อ **ซ็อง-แจ** เป็นนักร้อง นักแต่งเพลง นักแสดง และนักร้องชาวเกาหลีใต้ เขาเป็นสมาชิกและเป็นหัวหน้าวงรุ่นที่สามของบอยแบนด์บีทูบีและกลุ่มย่อยบีทูบีบลู นอกเหนือจากกิจกรรมของกลุ่มแล้ว ยุกยังเคยแสดงในละครโทรทัศน์เรื่อง *[[ชีวิตใหม่ หัวใจไม่ลืมรัก]]* (2558), *[[The Village: Achiara's Secret|เดอะวิลลิจ: อาเชียราส์ซีเคร็ต]]* (2558), *[[ก็อบลิน คำสาปรักผู้พิทักษ์วิญญาณ]]* (2559) และ *[[Mystic Pop-up Bar|มิสติกพ็อปอัปบาร์]]* (2563) และได้ปรากฏตัวในรายการที่ได้รับความนิยมเช่น *[[Hitmaker (2014 TV series)|ฮิตเมกเกอร์]]*, *[[We Got Married|วีกอตแมริด]]* และ *[[Master in the House|มาสเตอร์อินเดอะเฮาส์]]* เขาปล่อยซิงเกิลดิจิทัล 6 เพลงผ่านโปรเจ็กต์เพลง *[[3x2=6]]* ตั้งแต่เดือนธันวาคม พ.ศ. 2562 ถึงกุมภาพันธ์ พ.ศ. 2563 และต่อมาได้เปิดตัวศิลปินเดี่ยวในชื่อ *[[Yook O'Clock]]* เมื่อวันที่ 2 มีนาคม พ.ศ. 2563

## อ้างอิง

## แหล่งข้อมูลอื่น
* เว็บไซต์ทางการ 

หมวดหมู่:นักร้องชายชาวเกาหลีใต้
หมวดหมู่:ไอดอลชายชาวเกาหลีใต้
หมวดหมู่:นักแสดงเกาหลีใต้
หมวดหมู่:นักเต้นเกาหลีใต้
หมวดหมู่:ศิลปินสังกัดคิวบ์เอนเตอร์เทนเมนต์
หมวดหมู่:บุคคลจากยงอิน
หมวดหมู่:สมาชิกของบีทูบี
หมวดหมู่:นักร้องชายชาวเกาหลีใต้ในศตวรรษที่ 21
ช็อง อิล-ฮุน

**ช็อง อิล-ฮุน** (; เกิด 4 ตุลาคม พ.ศ. 2537) หรือที่รู้จักกันในชื่อ **อิลฮุน** เป็นแร็ปเปอร์ นักแต่งเพลง ผู้อำนวยการสร้าง และนักแสดงชาวเกาหลีใต้ เขาเป็นแร็ปเปอร์หลักของบีทูบี วงบอยแบนด์เกาหลีใต้ เขามีชื่อเสียงจากการร่วมงานกับศิลปินอย่างฮย็อนอาและG.NA รวมถึงการเป็นผู้ช่วยพิธีกรในรายการปกิณกะ *[[วีกลีไอดอล]]* อิลฮุนเปิดตัวการแสดงโดยนำแสดงในละครเรื่อง *[[Webtoon Hero Toondra Show|เว็บตูนฮีโร: ทูนดราโชว์]]* ใน ค.ศ. 2015. เขายังเป็นที่รู้จักที่ได้รับความนิยมจากการแสดงท่าประกอบเพลง "ควีโยมี" อีกด้วย

## อ้างอิง

## แหล่งข้อมูลอื่น
* Official website 

หมวดหมู่:นักร้องชายชาวเกาหลีใต้
หมวดหมู่:ไอดอลชายชาวเกาหลีใต้
หมวดหมู่:นักแสดงเกาหลีใต้
หมวดหมู่:นักเต้นเกาหลีใต้
หมวดหมู่:ศิลปินสังกัดคิวบ์เอนเตอร์เทนเมนต์
หมวดหมู่:แร็ปเปอร์ชายชาวเกาหลีใต้
หมวดหมู่:แร็ปเปอร์จากโซล
หมวดหมู่:สมาชิกของบีทูบี
หมวดหมู่:นักแสดงชายจากโซล
อีปอมอบีล

thumb|อีปอมอบีลของเลอนัวร์
thumb|เครื่องยนต์แก๊สเลอนัวร์ ค.ศ. 1860
**อีปอมอบีล** () เป็นรถยนต์ที่ผลิตโดยเอเตียน เลอนัวร์ ใน ค.ศ. 1863 ซึ่งบรรจุเครื่องยนต์สันดาปภายในตัว

## ประวัติ
ใน ค.ศ. 1863 อีปอมอบีลที่ขับเคลื่อนด้วยกระบอกสูบอันเดียวในเครื่องยนต์สันดาปภายใน นำมาทดลองขับจากปารีสไปยังฌวงวีล-เลอ-ปง (Joinville-le-Pont) ทำระยะทางได้ประมาณ 11 ไมล์ภายในระยะเวลาไม่ถึง 3 ชั่วโมง

## แหล่งข้อมูลอื่น
* ''Engine Maturity, Efficiency, and Potential Improvements'' US Dept of Energy, Washington, page 7

## อ้างอิง

หมวดหมู่:รถยนต์ไฮโดรเจน
หมวดหมู่:รถยนต์ที่เปิดตัวในปี พ.ศ. 2406
หมวดหมู่:เปิดตัวในปี พ.ศ. 2406
อำเภอมุกัยรอส

**มุกัยรอส** () เป็นอำเภอของเขตผู้ว่าการอัลบัยฎออ์ ประเทศเยเมน ใน พ.ศ. 2546 อำเภอนี้มีประชากร 41,515 คน

## อ้างอิง

มุกัยรอส
สมเด็จพระสันตะปาปาปิอุสที่ 11

**สมเด็จพระสันตะปาปาปิอุสที่ 11** () พระนามเดิม **อัมโบรโจ ดามีอาโน อาคิลเล รัตตี** () เป็นประมุขศาสนจักรโรมันคาทอลิกตั้งแต่วันที่ 6 กุมภาพันธ์ ค.ศ. 1922 จนสิ้นพระชนม์ในปี ค.ศ. 1939 เป็นประมุของค์แรกของนครรัฐวาติกันตั้งแต่เป็นรัฐอิสระในวันที่ 11 กุมภาพันธ์ ค.ศ. 1929

พระองค์ออกสมณสาส์นหลายฉบับ เช่น *[[Quadragesimo anno]]* เนื่องในโอกาสครบรอบ 40 ปีที่สมเด็จพระสันตะปาปาเลโอที่ 13 ทรงออกสมณสาส์น *[[Rerum novarum]]*, ที่แสดงถึงความละโมบของทุนนิยม อันตรายของสังคมนิยมและลัทธิคอมมิวนิสต์ และความยุติธรรมทางสังคม และสมณสาส์น *[[Quas primas]]* ตั้งวันฉลองพระคริสตราชาเพื่อตอบโต้คตินิยมต่อต้านศาสนจักร สมณสาส์น *Studiorum ducem* ที่ออกเมื่อวันที่ 29 มิถุนายน ค.ศ. 1923 เนื่องในโอกาสครบรอบ 6 ศตวรรษแห่งการสถาปนาบาทหลวงทอมัส อไควนัส เป็นนักบุญ

พระองค์ยังทำข้อตกลงหลายฉบับ เช่น *[[Reichskonkordat]]* กับนาซี แต่ต่อมานาซีละเมิดข้อตกลงนั้น จนต้องทรงออกสมณสาส์น *[[Mit brennender Sorge]]* ประนามการกระทำดังกล่าว ในสมณสมัยของพระองค์มีการทำสนธิสัญญาลาเตรันในปี ค.ศ. 1929 เพื่อแก้ไขความขัดแย้งกับรัฐบาลอิตาลีเกี่ยวกับสถานะของพระสันตะปาปาและศาสนจักรคาทอลิกในประเทศอิตาลี และทรงสามารถระงับการเบียดเบียนศาสนจักรและนักบวชในประเทศเม็กซิโก สเปน และสหภาพโซเวียต พระองค์ได้ประกาศตั้งนักบุญหลายองค์ เช่น ทอมัส มอร์ ปีเทอร์ กานิส  แบร์นาแด็ต ซูบีรู และโจวันนี บอสโก ตลอดจนเตแรซแห่งลีซีเยอ ที่ทรงนับถือเป็นพิเศษ และได้สถาปนานักบุญอัลแบร์ตุส มาญุส เป็นนักปราชญ์แห่งคริสตจักร นอกจากนี้สมณสมัยของพระองค์ยังส่งเสริมบทบาทของฆราวาสในศาสนจักร และวิจารณ์ฮิตเลอร์และมุสโสลินี

สมเด็จพระสันตะปาปาปิอุสที่ 11 สิ้นพระชนม์เมื่อวันที่ 10 กุมภาพันธ์ ค.ศ. 1939 ณ พระราชวังพระสันตะปาปา และฝังพระศพที่มหาวิหารนักบุญเปโตร โดยระหว่างขุดเตรียมหลุมพระศพได้มีค้นพบกระดูกซึ่งเชื่อว่าเป็นของนักบุญเปโตร.

## อ้างอิง

หมวดหมู่:พระสันตะปาปาชาวอิตาลี
ปิอุสที่ 11
หมวดหมู่:อาร์ชบิชอปแห่งมิลาน
หมวดหมู่:บุคคลจากแคว้นลอมบาร์เดีย
ปิอุสที่ 11
เพราะเราคู่กัน เดอะมูฟวี่

***เพราะเราคู่กัน เดอะมูฟวี่*** () เป็นภาพยนตร์ไทยแนวโรแมนติก-คอมเมดี้-ดราม่า สร้างขึ้นจากนวนิยายชื่อเดียวกันของ จิตติณัฏฐ์ งามหนัก (นามปากกา *JittiRain*) กำกับโดย วีรชิต ทองจิลา นพณัช ชัยวิมล และขนิษฐา ขวัญอยู่ ผลิตโดยจีเอ็มเอ็มทีวี และเฮ้าส์สตอรี่8 นำแสดงโดย วชิรวิชญ์ ชีวอารี และ เมธวิน โอภาสเอี่ยมขจร ถือเป็นภาพยนตร์ยาวเรื่องแรกจากจีเอ็มเอ็มทีวี ตัวภาพยนตร์เป็นการนำซีรีส์ *[[เพราะเราคู่กัน]]* และ *เพราะเรา(ยัง)คู่กัน* ที่ออกอากาศทางสถานีโทรทัศน์จีเอ็มเอ็ม 25 มาเรียบเรียงเนื้อหาและตัดต่อใหม่ทั้งหมด พร้อมทั้งถ่ายทำฉากเชื่อมต่อเพิ่มเติม และปรับเนื้อหาในตอนจบใหม่ทั้งหมดเพื่อให้มีความแตกต่างจากฉบับซีรีส์

## นักแสดงและตัวละคร
### ตัวละครหลัก
* วชิรวิชญ์ ชีวอารี (ไบร์ท) รับบท สารวัตร กันติธานนท์
* เมธวิน โอภาสเอี่ยมขจร (วิน) รับบท ไทน์ ทีปกร
* สัตบุตร แลดิกี (เดรก) รับบท มิล
* ธนัตถ์ศรันย์ ซำทองไหล (แฟรงค์) รับบท ผู้กอง
* ชินรัฐ สิริพงษ์ชวลิต (ไมค์) รับบท แมน
* จิรกิตติ์ คูอาริยะกุล (ท็อปแท็ป) รับบท ไทป์
* ศิวกร เลิศชูโชติ (กาย) รับบท ดิม
* กรวิชญ์ บุญศรี (กันต์) รับบท กรีน
* ชนกันต์ อาพรสุทธินันธ์ (กันต์สมาย) รับบท บอส
* ปลื้ม พงษ์พิศาล (ปลื้ม) รับบท เผือก
* ธนวัฒน์ รัตนกิจไพศาล (ข้าวตัง) รับบท ฟ่ง
* ชยกร จุฑามาศ (เจเจ) รับบท โอม
* ภัทรานิษฐ์ ลิ้มปติยากร (เลิฟ) รับบท แพร
* รชานันท์ มหาวรรณ์ (ฟิล์ม) รับบท เอิร์น
* สโรชา บุรินทร์ (จีจี้) รับบท แพม
* ภัคจิรา กรรรัตนสูตร (นาแนน) รับบท แฟง

## งานสร้าง

จากความสำเร็จของซีรีส์ *เพราะเราคู่กัน* ที่ออกอากาศใน พ.ศ. 2563 จีเอ็มเอ็มทีวี ต้องการต่อยอดความสำเร็จของซีรีส์เรื่องนี้ จึงได้นำเนื้อหาทั้ง 2 ซีซั่นมามิกซ์รวมกันให้กลายเป็นฉบับ Complete Edition พร้อมทั้งเพิ่มเรื่องราว การเชื่อมต่อเนื้อหา และเปลี่ยนจุดจบบางอย่างไม่ให้ซ้ำกับการออกอากาศทางโทรทัศน์ เพื่อให้ความสัมพันธ์ของคู่พระเอก-นายเอกนั้นออกมากลมกล่อมและสมเหตุสมผลมากที่สุด

### เพลงประกอบภาพยนตร์

## การประชาสัมพันธ์และการออกฉาย

ข่าวคราวการผลิตภาพยนตร์เรื่องนี้เริ่มต้นขึ้นเมื่อช่วงกลางเดือนมีนาคม พ.ศ. 2564 โดยมาจากกลุ่มแฟนคลับของซีรีส์ *เพราะเราคู่กัน* ที่ทวีตข้อความว่า "เตรียมพบกับ #คั่นกู ในรูปแบบภาพยนตร์ 22 เมษายนนี้" ถัดจากนั้นไม่กี่วันคือ 24 มีนาคม พ.ศ. 2564 จีเอ็มเอ็มทีวี ได้ปล่อยใบปิดภาพยนตร์ 1 ใบ พร้อมตัวอย่างแรกของภาพยนตร์ที่ระบุกำหนดการฉายเป็น 22 เมษายน พ.ศ. 2564 แต่แล้วการฉายภาพยนตร์ต้องถูกเลื่อนออกไปอย่างไม่มีกำหนด หลังมีการแพร่ระบาดของโรคโควิด-19 ในระลอกที่ 3 รวมถึงวชิรวิชญ์และเมธวินจัดอยู่ในกลุ่มเสี่ยงที่จะติดเชื้อเนื่องจากได้เดินทางเข้าไปร่วมกิจกรรมที่ *วิลล่า เดอ บัว* เมื่อวันที่ 4 เมษายน พ.ศ. 2564 ซึ่งต่อมาได้มีการรายงานว่ามีผู้ติดเชื้อเข้าไปยังสถานที่ดังกล่าว จีเอ็มเอ็มทีวีจึงได้เลื่อนฉายภาพยนตร์ออกไปจนกว่าสถานการณ์จะเข้าที่ เพื่อความปลอดภัยของผู้ชม แฟนคลับ และนักแสดง

## รางวัล

## อ้างอิง

หมวดหมู่:ภาพยนตร์ไทยที่ออกฉายในปี พ.ศ. 2564
หมวดหมู่:ภาพยนตร์เกี่ยวกับความหลากหลายทางเพศ
หมวดหมู่:ภาพยนตร์รัก
หมวดหมู่:ภาพยนตร์ตลก
หมวดหมู่:ภาพยนตร์ดราม่าไทย
หมวดหมู่:ภาพยนตร์ที่กำกับโดย วีรชิต ทองจิลา
หมวดหมู่:ภาพยนตร์ที่กำกับโดย นพณัช ชัยวิมล
หมวดหมู่:ภาพยนตร์ที่กำกับโดย ขนิษฐา ขวัญอยู่
หมวดหมู่:ภาพยนตร์โดยจีดีเอช
หมวดหมู่:ภาพยนตร์โดยจีเอ็มเอ็มทีวี
หมวดหมู่:ภาพยนตร์ที่เลื่อนการฉายเนื่องจากการระบาดทั่วของโควิด-19
หมวดหมู่:ภาพยนตร์แอลจีบีทีไทย
หมวดหมู่:ภาพยนตร์ที่เกี่ยวข้องกับกลุ่มแอลจีบีทีในปี พ.ศ. 2564
หมวดหมู่:ภาพยนตร์เกี่ยวกับเกย์
หมวดหมู่:ภาพยนตร์ภาษาไทย
วัดสุนทรสถิต

**วัดสุนทรสถิต** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอำแพง อำเภอบ้านแพ้ว จังหวัดสมุทรสาคร มีที่ดินตั้งวัดมีเนื้อที่ 23 ไร่ 3 งาน 98 ตารางวา

วัดสุนทรสถิตตั้งเมื่อ พ.ศ. 2425 เดิมชื่อว่า **วัดอำแพง** สันนิษฐานว่าเป็นวัดที่สร้างขึ้นในสมัยอยุธยาตอนปลาย วัดอำแพงมีหลวงพ่อพลิกเป็นเจ้าอาวาสรูปแรก ต่อมาเปลี่ยนชื่อเป็น "วัดสุนทรสถิต" ได้รับพระราชทานวิสุงคามสีมาเมื่อ พ.ศ. 2500 เขตวิสุงคามสีมา กว้าง 18 เมตร ยาว 40 เมตร ด้านการศึกษามีโรงเรียนพระปริยัติธรรมแผนกธรรมซึ่งเปิดสอน เมื่อ พ.ศ. 2475 และศูนย์อบรมเด็กก่อนเกณฑ์ในวัดซึ่งเปิดสอนเมื่อ พ.ศ. 2526

อาคารเสนาสนะที่สำคัญ ได้แก่ อุโบสถ กว้าง 18 เมตร ยาว 40 เมตร สร้างเมื่อ พ.ศ. 2499 เป็นอาคารคอนกรีตเสริมเหล็ก ศาลาการเปรียญ กว้าง 18 เมตร ยาว 40 เมตร หอสวดมนต์ กว้าง 12 เมตร ยาว 30 เมตร สร้างเมื่อ พ.ศ. 2515 เป็นอาคารไม้ กุฏิสงฆ์ จำนวน 11 หลัง เป็นอาคารไม้ วิหาร กว้าง 6 เมตร ยาว 14 เมตร เป็นอาคารคอนกรีตเสริมเหล็ก สร้าง พ.ศ. 2519 ศาลาอเนกประสงค์ กว้าง 14 เมตร ยาว 28 เมตร สร้างเมื่อ พ.ศ. 2527 เป็นอาคารคอนกรีตเสริมเหล็ก ศาลาบำเพ็ญกุศล จำนวน 14 หลัง สร้างด้วยคอนกรีตเสริมเหล็ก ปูชนียวัตถุ ได้แก่ พระพุทธรูปปางมารวิชัยสมัยอู่ทอง จำนวน 3 องค์ เป็นพระพุทธรูปปูนปั้นประดิษฐานอยู่ในอุโบสถหลังเก่า *หลวงพ่อดำ* พระพุทธรูปปางมารวิชัย ประดิษฐานอยู่ในอุโบสถหลังใหม่ รูปหล่อหลวงปู่นิ่ม อยู่ในวิหารหน้าอุโบสถ (รูปที่ 2 และ 3) รูปหล่อหลวงพ่อเกษม (พระครูสาคร ธรรมสถิต) และรอยพระพุทธบาทจำลอง

## อ้างอิง

สุนทรสถิต
อู๋ เซวียนอี๋

**อู๋ เซวียนอี๋** (; ) หรือ **ซ็อนอี** (; เกิดวันที่ 26 มกราคม ค.ศ. 1995) เป็นนักร้องและนักแสดงชาวจีน ในปี 2016 เธอเป็นอดีตสมาชิกวง Cosmic Girls เกิร์ลกรุ๊ปสัญชาติเกาหลีใต้ ในปี 2018 เธอได้พักกิจกรรมวงชั่วคราว เพื่อเข้าแข่งขันในรายการ Produce 101 China เธอได้อันดับที่ 2 และได้เดบิวต์เป็นสมาชิกวง Rocket Girls 101 เกิร์ลกรุ๊ปสัญชาติจีนโดยมีสัญญาวง 2 ปี หมดลงในปี 2020 ปัจจุบันเธอได้ออกจากเป็นสมาชิกวง Cosmic Girls แล้วในช่วงปี 2023

## ผลงานการแสดง

### ละคร

### ภาพยนตร์

## ผลงานเพลง

### ในฐานะวง Rocket Girls 101

#### คอนเสิร์ต

* 2019   คอนเสิร์ต Rocket Girl 101 Flight

#### อัลบั้ม

### ในฐานะวง Cosmic Girls

#### อัลบั้ม

### ซิงเกิลเดี่ยว

## ผลงานอื่นๆ

### รายการเรียลลิตี้

## รางวัลและการเช้าชิง

## หมายเหตุ

## อ้างอิง

## แหล่งข้อมูลอื่น

* 
* 

หมวดหมู่:สมาชิกของคอสมิกเกิลส์
เอ็ส-บาน

[thumb|270x270px|ภาพเปรียบเทียบ[ระบบขนส่งมวลชนเร็ว / MRT (ซ้าย) กับเอ็ส-บาน (ขวา) เอ็ส-บานจะแตกแขนงออกเป็นหลายสายในย่านชานเมือง ก่อนจะมารวมกันเป็นสายหลักในตัวเมืองชั้นในเทียบได้กับระบบขนส่งมวลชนเร็ว]]
**เอ็ส-บาน** () หรือ **ชตัท-บาน** () เป็นระบบการขนส่งทางรางในเขตมหานครที่มีลักษณะผสมระหว่างรถไฟในเมืองและรถไฟชานเมือง พบมากในประเทศเยอรมนีและออสเตรีย ในย่านใจกลางเมือง เอ็ส-บานจะมีระยะห่างระหว่างสถานีและความถี่ของรถเทียบได้กับระบบขนส่งมวลชนเร็ว แต่เมื่อออกไปในย่านชานเมือง ระยะห่างระหว่างสถานีจะมากขึ้นเทียบได้กับรถไฟชานเมือง

หมวดหมู่:รถไฟ
หมวดหมู่:รถไฟชานเมือง
วัดขุมแก้ว (จังหวัดปทุมธานี)

**วัดขุมแก้ว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 ตำบลบึงสนั่น อำเภอธัญบุรี จังหวัดปทุมธานี มีที่ดินตั้งวัด 7 ไร่ 2 งาน โฉนดที่ดินเลขที่ 2874 ปัจจุบันมีพระครูธัญรัตนากร (สุชาติ จิตฺตปญฺโญ) เป็นเจ้าอาวาส

วัดขุมแก้วสร้างเมื่อวันที่ 3 กันยายน พ.ศ. 2474 ประชาชนได้ร่วมบริจาคทรัพย์ซื้อที่ดินถวายเพื่อสร้างวัด เดิมมีชื่อว่า **วัดขุมแก้วราชนุกุล** ต่อมาเปลี่ยนชื่อเป็น "วัดขุมแก้ว" เมื่อ พ.ศ. 2480 ชาวบ้านยังเรียกว่า **วัดคลองสิบ** ตามชื่อคลองอันเป็นท้องที่ที่ตั้งวัด แต่เดิมวัดตั้งอยู่ริมถนน แต่กรมชลประทานได้เวนคืนที่ดินจึงได้ย้ายมาสร้างใหม่ในที่ปัจจุบัน วัดขุมแก้วได้รับพระราชทานวิสุงคามสีมาเมื่อวันที่ 18 สิงหาคม พ.ศ. 2476 ด้านการศึกษา วัดได้เปิดสอนพระปริยัติธรรมตั้งแต่ พ.ศ. 2488

ถาวรวัตถุและเสนาสนะสำคัญได้แก่ อุโบสถ ศาลาการเปรียญ หอสวดมนต์ หอระฆัง วิหารหลวงพ่อพุทธโสธรจำลอง กุฏิพระสงฆ์ 8 หลัง โรงเรียนพระปริยัติธรรม ศาลาอเนกประสงค์ ศาลาบำเพ็ญกุศล และฌาปนสถาน ปูชนียวัตถุได้แก่ พระประธานในอุโบสถและหลวงพ่อพุทธโสธรจำลอง

## รายนามเจ้าอาวาส
* พระอธิการตุ๊
* พระอธิการอำ
* พระอธิการผาด
* พระอธิการสายหยุด
* พระครูวิบูลธัญคุณ
* พระครูธัญรัตนากร
* พระครูสังฆกิจจาภิรักษ์

## อ้างอิง

ขุมแก้ว
เลขาธิการใหญ่คณะบริหารงานศูนย์กลางพรรคประชาชนปฏิวัติลาว

**เลขาธิการใหญ่คณะบริหารงานศูนย์กลางพรรคประชาชนปฏิวัติลาว** () คือตำแหน่งสูงสุดในพรรคประชาชนปฏิวัติลาวนับตั้งแต่การปฏิวัติพรรคปี พ.ศ. 2518 และถือเป็นผู้นำสูงสุดของประเทศทางพฤตินัย และได้รับตำแหน่งประธานประเทศเพื่อเป็นผู้นำทางนิตินัย นอกจากนี้ ตำแหน่งเลขาธิการใหญ่ฯยังเป็นประธานคณะกรรมการกลาโหมและความมั่นคงภายในสาธารณรัฐ รวมถึงเป็นผู้บัญชาการทหารสูงสุดของกองทัพประชาชนลาวโดยตำแหน่ง อีกทั้งตำแหน่งเลขาธิการยังเป็นประธานคณะกรรมการกรมการเมืองศูนย์กลางพรรค และประธานคณะกรรมการกลางบริหารงานศูนย์กลางพรรค

## รายชื่อเลขาธิการใหญ่คณะบริหารงานศูนย์กลางพรรคประชาชนปฏิวัติลาว

## อ้างอิง

ล
หมวดหมู่:เลขาธิการพรรคประชาชนปฏิวัติลาว
หมวดหมู่:ผู้นำประเทศ
หมวดหมู่:เลขาธิการพรรคคอมมิวนิสต์
หมวดหมู่:เลขานุการใหญ่
บริการสื่อผ่านอินเทอร์เน็ต

**บริการสื่อผ่านอินเทอร์เน็ต** () หรือบริการ**โอทีที** (OTT) คือบริการสื่อที่นําเสนอโดยตรงกับผู้รับบริการผ่านทางอินเทอร์เน็ต โอทีทีข้ามแพลตฟอร์มโทรทัศน์ผ่านสายเคเบิล และโทรทัศน์ผ่านดาวเทียมประเภทของบริษัทที่ทําหน้าที่เป็นผู้ควบคุมหรือผู้จัดจําหน่ายเนื้อหาดังกล่าว นอกจากนี้ยังใช้เพื่ออธิบายโทรศัพท์มือถือที่ไม่มีผู้ให้บริการซึ่งถูกเรียกเก็บเงินข้อมูลหลีกเลี่ยงการแข่งขันผูกขาด  หรือแอปพลิเคชันสําหรับโทรศัพท์ที่ส่งข้อมูลในลักษณะนี้ รวมถึงบริการโทรประเภทอื่น ๆ และแอปพลิเคชันที่อัปเดตซอฟต์แวร์

คํานี้มีความหมายใกล้เคียงกับบริการวีดิโอตามคำขอแบบบอกรับสมาชิก ที่ให้การเข้าถึงเนื้อหาภาพยนตร์และโทรทัศน์ (รวมถึงซีรีส์ที่มีอยู่ซึ่งได้มาจากผู้ผลิตรายอื่นรวมถึงเนื้อหาต้นฉบับที่ผลิตขึ้นสําหรับบริการโดยเฉพาะ)

โอทีที ยังครอบคลุมคลื่นถึง "สกินนี่" บริการโทรทัศน์ที่ให้การเข้าถึงสตรีมสดของช่องพิเศษ คล้ายกับผู้ให้บริการดาวเทียมหรือเคเบิลทีวีแบบดั้งเดิม แต่สตรีมผ่านอินเทอร์เน็ตสาธารณะแทนที่จะเป็นเครือข่ายส่วนตัวแบบปิดพร้อมอุปกรณ์ที่เป็นกรรมสิทธิ์ เช่น กล่องรับสัญญาณ

บริการสื่อผ่านอินเทอร์เน็ต โดยทั่วไปแล้วบริการที่เหนือระดับสามารถเข้าถึงได้ผ่านเว็บไซต์บนคอมพิวเตอร์ส่วนบุคคล เช่นเดียวกับผ่านแอปพลิเคชันบนอุปกรณ์มือถือ (เช่น สมาร์ทโฟนและแท็บเล็ต) เครื่องเล่นสื่อดิจิทัล (รวมถึงคอนโซลวิดีโอเกม) หรือโทรทัศน์ที่มีแพลตฟอร์มสมาร์ททีวี

## ประเภทเนื้อหา
***โอทีทีโทรทัศน์** หรือที่เรียกกันว่าการออกอากาศทางโทรทัศน์ออนไลน์
***โอทีทีข้อความ** หรือระบบส่งข้อความทันที
***โอทีทีการสื่อสารทางเสียง** หรือวอยซ์โอเวอร์ไอพี

## อ้างอิง

หมวดหมู่:เทคโนโลยีภาพยนตร์และวิดีโอ
หมวดหมู่:คำศัพท์โทรทัศน์
หมวดหมู่:วีดิทัศน์ตามคำขอ
หมวดหมู่:โทรทัศน์อินเทอร์เน็ต
หมวดหมู่:การแพร่สัญญาณทางอินเทอร์เน็ต
หมวดหมู่:การส่งต่อเนื่อง
หมวดหมู่:บริการบนเครือข่าย
หมวดหมู่:บริการออนไลน์
เมกาโล่บ็อกซ์ เจ้าสังเวียนพันธุ์แกร่ง

***เมกาโล่บ็อกซ์ เจ้าสังเวียนพันธุ์แกร่ง*** () เป็นซีรีส์อนิเมะโทรทัศน์ในปี พ.ศ. 2561 สร้างขึ้นเพื่อฉลองครบรอบ 50 ปีของมังงะเรื่อง *[[โจ สิงห์สังเวียน]]*. ผลิตโดยสตูดิโอทีเอ็มเอสเอ็นเตอร์เทนเมนต์ และ 3xCube ซึ่งเคยเป็นผู้ผลิตอนิเมะฤดูกาลที่ 2 ของ*โจ สิงห์สังเวียน*ในปี พ.ศ. 2523 หัวหน้าการผลิตคือผู้กำกับโย โมริยามะ ร่วมกับผูเขียนบทคัตสึฮิโกะ มานาเบะ และเค็นซากุ โคจิมะ รับผิดชอบดนตรีประกอบโดยศิลปินเพลงฮิป-ฮอป Mabanua

อนิเมะออกอากาศในประเทศญี่ปุ่นระหว่างวันที่ 6 เมษายน พ.ศ. 2561 ถึง 29 มิถุนายน พ.ศ. 2561  อนิเมะฤดูกาลที่สอง ชื่อเรื่องว่า ***เมกาโล่บ็อกซ์ เจ้าสังเวียนพันธุ์แกร่ง 2: นอแมด*** ออกอากาศตั้งแต่วันที่ 4 เมษายนถึง 27 มิถุนายน พ.ศ. 2564 โดยเนื้อเรื่องเป็นเหตุการณ์ในเจ็ดปีให้หลังจากเหตุการณ์ในฤดูกาลแรก

## อ้างอิง

## แหล่งข้อมูลอื่น
*เว็บไซต์ทางการ 
*

หมวดหมู่:มังงะที่ตีพิมพ์ในปี พ.ศ. 2561
หมวดหมู่:อนิเมะที่ออกฉายในปี พ.ศ. 2561
หมวดหมู่:อนิเมะที่ออกฉายในปี พ.ศ. 2564
หมวดหมู่:การ์ตูนญี่ปุ่นแนวโชเน็ง
หมวดหมู่:เมเดียลิงก์
หมวดหมู่:รายการโทรทัศน์ของโตเกียวเอ็มเอ็กซ์
วัดทางหลวง (จังหวัดนนทบุรี)

**วัดทางหลวง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางเขน ในตำบลบางเขน อำเภอเมืองนนทบุรี จังหวัดนนทบุรี มีที่ดินตั้งวัดเนื้อที่ 5 ไร่ 2 งาน

วัดทางหลวงตั้งขึ้นในสมัยอยุธยา เดิมชื่อ **วัดใหม่** ต่อมากลายเป็นวัดร้างจนกระทั่งชาวบ้านได้ช่วยกันบูรณปฏิสังขรณ์ขึ้นใหม่เมื่อ พ.ศ. 2471 โดยมีพระภิกษุพิมพ์ซึ่งมาจากภาคอีสานเป็นผู้ปกครองดูแลวัด ต่อมาพระมหาจันดี ศรีพลัง จากวัดสระเกศราชวรมหาวิหาร ได้รับการแต่งตั้งเป็นเจ้าอาวาสเมื่อ พ.ศ. 2475 และได้ดำเนินการเปลี่ยนชื่อวัดเป็น "วัดทางหลวง" เมื่อ พ.ศ. 2478 โดยนำชื่อมาจากทางหลวงแผ่นดินสายกรุงเทพฯ–นนทบุรีที่ติดกับวัดและเป็นทางหลวงสายแรกของจังหวัดนนทบุรี วัดทางหลวงได้รับพระราชทานวิสุงคามสีมาครั้งแรกเมื่อวันที่ 14 สิงหาคม พ.ศ. 2485 ต่อมาเมื่ออุโบสถทรุดโทรมลง พระครูสังฆรักษ์ไผ่ เจ้าอาวาส ได้ร่วมกับพระสงฆ์และชาวบ้านสร้างอุโบสถขึ้นใหม่เมื่อ พ.ศ. 2527 และได้รับพระราชทานวิสุงคามสีมาเมื่อวันที่ 27 พฤษภาคม พ.ศ. 2531 เขตวิสุงคามสีมากว้าง 20 เมตร ยาว 40 เมตร 

อาคารเสนาสนะได้แก่ อุโบสถ เป็นอาคารคอนกรีตเสริมเหล็ก กว้าง 15 เมตร ยาว 28 เมตร สร้างเมื่อ พ.ศ. 2527 ภายในพระประธานประจำอุโบสถปางมารวิชัย ขนาดหน้าตักกว้าง 29 นิ้ว สูง 45 นิ้ว สร้างเมื่อ พ.ศ. 2527 ศาลาการเปรียญ เป็นอาคารคอนกรีตเสริมเหล็กทรงไทย 2 ชั้น กว้าง 22 เมตร ยาว 40 เมตร สร้างเมื่อ พ.ศ. 2522 ภายในเป็นที่ประดิษฐานพระประธานประจำศาลาการเปรียญปางมารวิชัย ขนาดหน้าตักกว้าง 24 นิ้ว สูง 36 นิ้ว สร้างเมื่อ พ.ศ. 2522 หอสวดมนต์ เป็นอาคารไม้ กว้าง 12 เมตร ยาว 22 เมตร สร้างเมื่อ พ.ศ. 2512 กุฏิสงฆ์ จำนวน 1 หลัง เป็นอาคารครึ่งตึกครึ่งไม้ล้อมรอบหอสวดมนต์ วิหาร เป็นอาคารคอนกรีตเสริมเหล็ก กว้าง 18 เมตร ยาว 22 เมตร สร้างเมื่อ พ.ศ. 2532 ศาลาบำเพ็ญกุศล จำนวน 3 หลัง เป็นอาคารคอนกรีตเสริมเหล็ก ฌาปนสถาน 1 หลัง และหอระฆัง 1 หลัง

## รายนามเจ้าอาวาส
* พระมหาจันดี ศรีพลัง พ.ศ. 2475–2494
* พระครูนนทกิจประสาธก์ (บุญไทย อุทโย) พ.ศ. 2494–2525
* พระครูสุวัฒน์นนทคุณ (ไผ่ สุขวฑฺฒโน) พ.ศ. 2525–2551
* พระมหาสุธน สุธโน พ.ศ. 2552–ปัจจุบัน

## อ้างอิง

ทางหลวง
วิว

**วิว** () เป็นเว็บไซต์และแอปพลิเคชันที่ให้บริการโอทีที แบบวีดิทัศน์ตามคำขอสื่อส่งผ่านสัญญาณต่อเนื่องทางอินเทอร์เน็ตแบบฟรีและสมัครสมาชิกบริการของฮ่องกง ให้บริการโดยบริษัท วิว อินเตอร์เนชั่นแนล จำกัด ซึ่งเป็นบริษัทในกลุ่ม PCCW Viu วิวนําเสนอเนื้อหาในประเภทต่าง ๆ จากผู้ให้บริการเนื้อหาชั้นนําของเอเชียพร้อมคําบรรยายภาษาท้องถิ่น รวมถึงซีรีส์การผลิตดั้งเดิม

วิวสามารถเข้าถึงได้ ผ่านแอปพลิเคชันในแอปสโตร์ และ กูเกิล เพลย์ หรือผ่านเว็บไซต์ www.viu.com สมาชิกฟรีหรือพรีเมียมที่ลงทะเบียนสามารถดาวน์โหลดวิดีโอและดูแบบออฟไลน์บนอุปกรณ์มือถือเช่นสมาร์ทโฟนและแท็บเล็ต รวมถึงบันทึกความคืบหน้าการดูโปรแกรมบุ๊กมาร์ก และรับการแจ้งเตือนในตอนใหม่

ในปัจจุบันวิวมีให้บริการใน 17 ประเทศทั่วเอเชีย แอฟริกา และตะวันออกกลาง ได้แก่ ฮ่องกง, ไทย, อินเดีย, สิงคโปร์, มาเลเซีย, ฟิลิปปินส์, สหรัฐอาหรับเอมิเรตส์, บาห์เรน, อียิปต์, อินโดนีเซีย, จอร์แดน, คูเวต, โอมาน, กาตาร์, ซาอุดีอาระเบีย, เมียนมา และแอฟริกาใต้ ตั้งแต่เดือนมิถุนายน พ.ศ. 2563 มีผู้ใช้งานมากกว่า 36 ล้านคนต่อเดือน

## อ้างอิง

## แหล่งข้อมูลอื่น
เว็บไซต์อย่างเป็นทางการ

หมวดหมู่:บริการวีดิทัศน์ตามคำขอ
หมวดหมู่:บริการวีดิทัศน์ตามคำขอแบบบอกรับสมาชิก
หมวดหมู่:ซอฟต์แวร์บนแอนดรอยด์
หมวดหมู่:ซอฟต์แวร์บนไอโอเอส
หมวดหมู่:การบันเทิง
วัดป่ามณีกาญจน์

**วัดป่ามณีกาญจน์** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในหมู่ที่ 3 บ้านศาลากลาง ตำบลศาลากลาง อำเภอบางกรวย จังหวัดนนทบุรี

ในเดือนธันวาคม พ.ศ. 2545 เมื่อคราวเตรียมงานฉลองเจดีย์พิพิธภัณฑ์หลวงปู่เสาร์ กนฺตสีโล ณ วัดดอนธาตุ จังหวัดอุบลราชธานี พระอาจารย์สาคร ธมฺมาวุโธ ได้รับมอบหมายให้ติดต่อประสานงานกับหน่วยงานและพระเถรานุเถระต่าง ๆ ในการนี้พระอาจารย์สาครต้องเดินทางระหว่างจังหวัดกาญจนบุรีกับจังหวัดอุบลราชธานีบ่อยครั้ง อีกทั้งยังต้องประสานงานกับหน่วยงานในกรุงเทพมหานครอีกด้วย ท่านเห็นว่าสถานที่พักสังกัดธรรมยุติกนิกายยังไม่เพียงพอกับจำนวนภิกษุสามเณรที่มีความจำเป็นต้องพักแรม รับการรักษาพยาบาล หรือปฏิบัติกิจนิมนต์ ท่านจึงปรารภเรื่องนี้กับหมู่ศิษย์ เมื่อลูกศิษย์คนหนึ่งทราบความประสงค์ก็ได้ปรึกษากับกลุ่มญาติซึ่งมีที่ดินจำนวน 9 ไร่เศษอยู่ที่ตำบลศาลากลาง และมีความเห็นพ้องกันว่าให้ถวายที่ดินนี้เพื่อสร้างวัด โดยได้เริ่มก่อสร้างเมื่อวันที่ 27 พฤศจิกายน พ.ศ. 2546 ต่อมาเมื่อ พ.ศ. 2548 ประมิตร วังพัฒนมงคล และคณะศิษย์ มีจิตศรัทธาซื้อที่ดินถวายเพิ่มอีกจำนวน 10 ไร่ 2 งาน 25 ตารางวา และภายหลังยังมีผู้มีจิตศรัทธาจำนวนมากร่วมกันซื้อที่ดินถวายวัดเพิ่มเติม

สำนักงานพระพุทธศาสนาแห่งชาติประกาศตั้งเป็นวัดนี้ในชื่อว่า "วัดป่ามณีกาญจน์" เมื่อวันที่ 20 เมษายน พ.ศ. 2550 ได้รับพระราชทานวิสุงคามสีมาเมื่อวันที่ 9 สิงหาคม พ.ศ. 2553 วัดป่ามณีกาญจน์เป็นวัดปฏิบัติสายหลวงปู่เสาร์ กนฺตสีโล, หลวงปู่มั่น ภูริทตฺโต และหลวงปู่ฝั้น อาจาโร มีการจัดปฏิบัติธรรม เจริญจิตภาวนา และจัดโครงการเกี่ยวเนื่องมากมาย มีโครงการอุปสมบทและบรรพชา บวชเป็นผ้าขาว บวชชีพราหมณ์ และบวชเนกขัมมะเป็นอาทิ 

พื้นที่ตั้งวัดเป็นที่ราบลุ่ม ภายในบริเวณวัดปลูกต้นไม้ทั้งไม้ดอกและไม้ยืนต้น มีความร่มรื่น เจ้าอาวาสรูปปัจจุบันคือพระอาจารย์อำนวย จิตฺตสํวโร ซึ่งได้รับพระราชทานสมณศักดิ์เป็นพระครูภาวนาวราทรเมื่อวันที่ 7 มกราคม พ.ศ. 2559

## อ้างอิง

ป่ามณีกาญจน์
ทรงกลด ทิพย์รัตน์

พลตรี **ทรงกลด ทิพย์รัตน์** เป็นอดีตประธานอนุกรรมาธิการศึกษาการขุดคลองไทย อดีตสมาชิกสภาผู้แทนราษฎรแบบบัญชีรายชื่อ และอดีตหัวหน้าพรรคพลังชาติไทย อดีตคณะทำงานปฏิรูปประเทศและร้องทุกข์ คสช. เขาเป็นผู้เสนอนโยบายในการขุดคลองไทยเพื่อความแข็งแกร่งทางเศรษฐกิจ โดยได้รับการสนับสนุนส่วนใหญ่จากสมาคมและประชาชนในพื้นที่ภาคใต้ อย่างไรก็ตาม เขาถูกคัดค้านแนวคิดในการเปิดบ่อนเสรี ซึ่งเขาเองก็พร้อมที่จะปฏิบัติตาม

## ประวัติ
ทรงกลด ทิพย์รัตน์ เกิดเมื่อวันที่ 24 มกราคม พ.ศ. 2498 สำเร็จการศึกษาระดับปริญญาตรีจากคณะนิติศาสตร์ มหาวิทยาลัยรามคำแหง และระดับปริญญาโทจากคณะรัฐศาสตร์ มหาวิทยาลัยรามคำแหง เขาเคยรับราชการเป็นนายทหารพระธรรมนูญ กองพลทหารราบที่ 9 และหัวหน้าเตรียมการโรงเรียนนายทหารพระธรรมนูญ รวมถึงเคยทำงานในคณะทำงานด้านการปฏิรูปประเทศเป็นระยะเวลา 4 ปี ส่วนบทบาทด้านการเมือง เขาได้รับเลือกให้เป็นหัวหน้าพรรคพลังชาติไทย และมีแนวคิดในการสร้างรายได้แก่ประเทศ ควบคู่กับ 5 นโยบาย ได้แก่ การขุดคลองไทย, สถานบันเทิงครบวงจร, เกษตรอินทรีย์ในประเทศ, ปรับปรุงการท่องเที่ยว รวมถึงศูนย์กลางการเงินของโลก

พ.ศ. 2563 ทรงกลด และมงคลกิตติ์ สุขสินธารานนท์ สมาชิกสภาผู้แทนราษฎรบัญชีรายชื่อพรรคไทยศรีวิไลย์ ได้เดินทางลงพื้นที่ 5 จังหวัดภาคใต้ เพื่อรับฟังความเห็นจากประชาชนในการขุดคลองไทย โดยผู้คนในพื้นที่ส่วนใหญ่เห็นด้วยในการขุดคลอง และเปิดโอกาสให้บางคนที่ยังมีข้อสงสัยได้สอบถาม

ทรงกลด ยื่นหนังสือลาออกจากสมาชิกสภาผู้แทนราษฎร เมื่อวันที่ 25 ตุลาคม พ.ศ. 2564 และเขาถึงแก่อนิจกรรมในวันเดียวกัน ด้วยโรคมะเร็ง

## ชีวิตส่วนตัว
ทรงกลด ทิพย์รัตน์ มีแนวคิดส่วนตนในการให้เกียรติหัวหน้าพรรคการเมืองทุกพรรค และเขามีภรรยาคือบุญญาพร นาตะธนภัทร

## เครื่องราชอิสริยาภรณ์

## อ้างอิง

หมวดหมู่:ทหารบกชาวไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรครวมแผ่นดิน
หมวดหมู่:เจ้าหน้าที่รัฐที่เป็นแนวร่วม กปปส.
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:เสียชีวิตจากมะเร็งปอด
หมวดหมู่:หัวหน้าพรรคการเมืองในประเทศไทย
หมวดหมู่:บุคคลในประวัติศาสตร์ไทย หลัง พ.ศ. 2544
Campylanthus

***Campylanthus*** เป็นสกุลพืชดอกที่อยู่ในวงศ์เทียนเกล็ดหอย

ถิ่นกำเนิดอยู่บริเวณกลุ่มเกาะมาคาโรนีเซีย, เขตร้อนของแอฟริกาตะวันออกเฉียงเหนือ, คาบสมุทรอาหรับ, ประเทศปากีสถาน

สปีชีส์:
**[[Campylanthus anisotrichus]]* 
**[[Campylanthus antonii]]* 
**[[Campylanthus chascaniflorus]]* 
**[[Campylanthus glaber]]* 
**[[Campylanthus hajarensis]]* 
**[[Campylanthus hubaishanii]]* 
**[[Campylanthus incanus]]* 
**[[Campylanthus junceus]]* 
**[[Campylanthus mirandae]]* 
**[[Campylanthus parviflorus]]* 
**[[Campylanthus pungens]]* 
**[[Campylanthus ramosissimus]]* 
**[[Campylanthus reconditus]]* 
**[[Campylanthus salsoloides]]* 
**[[Campylanthus sedoides]]* 
**[[Campylanthus somaliensis]]* 
**[[Campylanthus spinosus]]* 
**[[Campylanthus yemenensis]]* 

## อ้างอิง

หมวดหมู่:วงศ์เทียนเกล็ดหอย
หมวดหมู่:พืชดอก
Camptostylus

***Camptostylus*** เป็นสกุลพืชดอกที่อยู่ในวงศ์Achariaceae

ถิ่นกำเนิดของมันคือแอฟริกาเขตร้อนตะวันตกไปจนถึงแองโกลา

สปีชีส์:

**[[Camptostylus kivuensis]]* 
**[[Camptostylus mannii]]* 
**[[Camptostylus ovalis]]* 

## อ้างอิง

หมวดหมู่:Achariaceae
หมวดหมู่:พืชดอก
Camptostemon

***Camptostemon*** เป็นสกุลพืชดอกที่อยู่ในวงศ์ชบา

ถิ่นกำเนิดของมันคือ ภาคกลางของMalesia, ทางตอนเหนือของออสเตรเลีย

สปีชีส์:

**[[Camptostemon aruensis]]* 
**[[Camptostemon philippinensis]]* 
**[[Camptostemon schultzii]]* 

## อ้างอิง

หมวดหมู่:Malvaceae
หมวดหมู่:วงศ์ชบา
หมวดหมู่:พืชดอก
โคโนซุ

**โคโนซุ** () เป็นนครที่ตั้งอยู่ในจังหวัดไซตามะ ประเทศญี่ปุ่น ณ วันที่ 1 มกราคม 2021 นครแห่งนี้มีประชากรประมาณ 117,995 คน 50,801 ครัวเรือน ความหนาแน่นประชากร 1,700 คนต่อตารางกิโลเมตร พื้นที่ทั้งหมด 

## ภูมิศาสตร์
โคโนซุตั้งอยู่ในจังหวัดไซตามะทางตอนกลางค่อนไปทางตะวันออก อยู่บนตอนกลางของแม่น้ำอารากาวะ ซึ่งไหลผ่านทางทิศตะวันตกของเมือง ในขณะที่แม่น้ำโมโตอาระไหลจากทางตะวันออกเฉียงใต้ไปยังพื้นที่ทางตอนกลางของเมือง

### เทศบาลข้างเคียง
* จังหวัดไซตามะ: คิตาโมโตะ, โอเกงาวะ, คูมางายะ, เกียวดะ, โยชิมิ, คาโซะ, คูกิ

### ภูมิอากาศ
โคโนซุมีภูมิอากาศแบบอบอุ่นชื้น (Köppen *Cfa*) โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในโคโนซุคือ 14.6&nbsp;°C ปริมาณน้ำฝนเฉลี่ยต่อปีอยู่ที่ 1335&nbsp;มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 26.6&nbsp;°C และต่ำสุดในเดือนมกราคมที่ประมาณ 3.6&nbsp;°C

## สถิติประชากร
จากข้อมูลการสำรวจสำมะโนประชากรของญี่ปุ่น จำนวนประชากรของโคโนซุได้ลดลงเล็กน้อยในช่วง 30 ปีที่ผ่านมา

## ประวัติศาสตร์

## การปกครอง
โคโนซุมีการปกครองรูปแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 26 คน นครโคโนซุเป็นเขตเลือกตั้งที่ให้สมาชิกสภาจังหวัดไซตามะจำนวน 2 คน ในแง่ของการเมืองระดับชาติ นครนี้เป็นส่วนหนึ่งของเขตเลือกตั้งที่ 6 ของจังหวัดไซตามะในการเลือกตั้งสภาผู้แทนราษฎรแห่งรัฐสภาญี่ปุ่น

## เศรษฐกิจ
การผลิตพลาสติกและชิ้นส่วนอิเล็กทรอนิกส์เป็นอุตสาหกรรมที่ใหญ่ที่สุดในโคโนซุ นอกจากนี้ยังนิยมทำสวนดอกไม้และปลูกข้าว และโคโนซุยังเป็นศูนย์กลางหลักของการผลิตตุ๊กตาแบบดั้งเดิมที่ใช้ในเทศกาลฮินะมัตสึริ อีกทั้งเมืองนี้ยังเติบโตเพิ่มขึ้นเรื่อย ๆ จนกลายเป็นชานเมืองของมหานครโตเกียว

## การศึกษา
โคโนซุมีโรงเรียนที่สังกัดเทศบาลนคร ได้แก่ โรงเรียนประถม 19 แห่ง และโรงเรียนมัธยมต้น 8 แห่ง และมีโรงเรียนมัธยมปลายของรัฐ 3 แห่งที่ดำเนินการโดยคณะกรรมการการศึกษาจังหวัดไซตามะ นอกจากนี้ ทางจังหวัดยังเปิดดำเนินการโรงเรียนการศึกษาพิเศษสำหรับผู้พิการอีก 1 แห่ง

ก่อนหน้านี้ เมืองนี้เป็นที่ตั้งโรงเรียนของชาวบราซิลในญี่ปุ่น ชื่อ Centro Educacional Canarinho

## การขนส่ง
### รถไฟ
* 20px บริษัทรถไฟญี่ปุ่นตะวันออก – สายทากาซากิ
**  –   – 

### ทางหลวง
* 

## สถานที่ที่น่าสนใจในท้องถิ่น
right|270px|thumb|เทศกาลตุ๊กตาโคโนซุ
โคโนซุได้รับฉายาว่า "เมืองตุ๊กตา" มาจากการที่มีโรงงาน "ฮินะนิงเงียว" (ตุ๊กตาญี่ปุ่นชนิดหนึ่ง) หลายแห่ง โคโนซุเรียกได้อีกอย่างว่า "เมืองดอกไม้" โดยมีตลาดดอกไม้หลายแห่ง และดอกไม้จำนวนมากที่ซื้อขายกันในโตเกียวและทั่วทั้งภูมิภาคคันโตก็ปลูกในโคโนซุ

### เทศกาล
* ซากูระมัตสึริ
* นัตสึมัตสึริ (เทศกาลฤดูร้อน)
* โอโตริมัตสึริ (ฤดูใบไม้ร่วง)
* โอจูยะ (13 ถึง 15 พฤศจิกายน)
* ชิชิไม (เชิดสิงโต, 18 สิงหาคม)
* มาโตะมัตสึริ (12 มกราคม)

## บุคคลที่มีชื่อเสียง
* โชเอ - นักแสดง
* คาซูยูกิ นากาเนะ - นักการเมือง
* โช - นักพากย์
* นาโอมิจิ มารูฟูจิ - นักมวยปล้ำอาชีพ
* ซูซูมุ ทากางิ - นักการเมือง
* One (นักวาดการ์ตูน) - นักวาดการ์ตูนมังงะ (โตที่โคโนซุ)

## อ้างอิง

## แหล่งข้อมูลอื่น

* เว็บไซต์ทางการ 

หมวดหมู่:นครในจังหวัดไซตามะ
Camptocarpus

***Camptocarpus*** เป็นสกุลพืชดอกที่อยู่ในวงศ์ตีนเป็ด

ถิ่นกำเนิดของมันคือมหาสมุทรอินเดียตะวันตก

สปีชีส์:
**[[Camptocarpus acuminatus]]* 
**[[Camptocarpus cornutus]]* 
**[[Camptocarpus crassifolius]]* 
**[[Camptocarpus decaryi]]* 
**[[Camptocarpus lanceolatus]]* 
**[[Camptocarpus linearis]]* 
**[[Camptocarpus mauritianus]]* 
**[[Camptocarpus semihastatus]]* 
**[[Camptocarpus sphenophyllus]]* 

## อ้างอิง

หมวดหมู่:Apocynaceae
หมวดหมู่:วงศ์ตีนเป็ด
หมวดหมู่:พืชดอก
Campsidium

***Campsidium*** เป็นสกุลพืชดอกที่อยู่ในวงศ์แคหางค่าง มีเพียงชนิดเดียวคือ ***Campsidium valdivianum*** 

ถิ่นกำเนิดของมันคืออเมริกาใต้ตอนใต้

## อ้างอิง

หมวดหมู่:Bignoniaceae
หมวดหมู่:วงศ์แคหางค่าง
หมวดหมู่:พืชดอก